Case ID: 1103415
Sentence 35: Etiraza əsasən, İddiaçı DİN-ə qarşı əmrin ləğv edilməsi tələbi barədə məhkəməyə iddia ərizəsi ilə müraciət etmişdir.İddiaçı iddia ərizəsində DİN-in xx.xx.2019-cu il tarixli Ə657001-19 nömrəli əmri ilə əsassız olaraq DİO-da xidmətdən xaric edildiyini, Polis Akademiyasının kursantları Qubad Vəliyev, Əli Qasımlı, eləcə də sabiq kursant Ülvi Ağaverdizadəyə təzyiqlər olunması nəticəsində onun əleyhinə izahat yazdıqlarını göstərmişdir.Sabiq kursant İddiaçı iddiası aşağıda göstərilənlərə əsasən təmin edilməyərək rədd olunmalıdır.Belə ki, DİN-in X14 təhsil fakültəsinin kursantları Əli Vəliyev, İddiaçı, Tacəddin Məmmədzadə və Emral Babayev tərəfindən ayrı-ayrı vaxtlarda hədə-qorxu, təzyiq və təhqirlərə məruz qalması barədə həmin fakültənin kursantı Məhəmməd Haşımovun xx.xx.2019-cu il tarixli müraciəti əsasında toplanmış material üzrə tam və hərtərəfli xidməti təhqiqatın aparılmasına dair Akademiyanın rəisi polis general-mayoru Nazim Əliyevin DİN-in rəhbərliyinə ünvanladığı həmin tarixli raportu əsasında cari ilin avqust ayında DİN-in X13 tərəfindən xidməti təhqiqat aparılmışdır.Müəyyən olunmuşdur ki, intizam qaydalarını kobudcasına pozduğuna görə DİN-in Polis Akademiyasının xx.xx.2014-cü il tarixli əmri ilə DİO-da xidmətdən və kursantlar sırasından xaric edilmiş Əli Vəliyev həqiqi hərbi xidməti başa vurduqdan sonra gəncliyi və səmimi peşmançılığı nəzərə alınaraq xx.xx.2018-ci il tarixdə, həmçinin xx.xx.2017-ci il tarixdə öz arzusu ilə DİO-da xidmətdən (kursantlar sırasından) xaric edilmiş Tacəddin Məmmədzadə də həqiqi hərbi xidməti başa vurduqdan sonra xahişi nəzərə alınaraq xx.xx.2019-cu il tarixdə xidmətə yenidən qəbul olunmuş, hər iki kursant Əyani təhsil fakültəsinin İ kursuna bərpa olunmuşlar.Göstərilən etimadı doğrultmaq əvəzinə kursantlar Əli Vəliyev və Tacəddin Məmmədzadə tədris müddətində onlara qoşulmuş həmin kursun digər kursantı İddiaçıla birgə kriminal ünsürlərə xas olan davranışı təbliğ etməklə kursantlar arasında Nizamnamə qaydalarına zidd münasibətlərin yaranmasına səbəbkar olmuşlar.